এ ব্যাপারে বাংলাদেশ ব্যাংকের গভর্নর সচিবালয়ের মহাব্যবস্থাপক এ এফ এম আসাদুজ্জামান বলেন, প্রায় তিন বছর আগে এ সেবা শুরু হয়েছে। প্রত্যেক গ্রাহককে আমরা বিষয়টি জানাতে চাই। তিনি আরও বলেন, গ্রাহকসেবা নিশ্চিত করার জন্য বাংলাদেশ ব্যাংকের আলাদা একটি বিভাগ রয়েছে। কোনো গ্রাহক কোনো ব্যাংকে গিয়ে হয়রানির শিকার হলে বা কোনো ব্যাংকের কর্মকর্তা গ্রাহককে যথাযথ সেবা না দিলে অথবা কোনো বিষয়ে অভিযোগ থাকলে বিষয়টি আমাদের জানালে আমরা সে বিষয়ে তাত্ক্ষণিকভাবে ব্যবস্থা নিই।